
Forerindring. 


Jeg  tillader  mig  her  at  forudskikke  en  kort 
Bemærkning  om  *den  Fremgangsmaade,  som  bør 
følges  ved  at  undervise  Begyndere  efter  min  danske 
Sproglære.  Det  er  ingenlunde  min  Mening,  at  de 
noget  abstrakte  Bestemmelser  om  Sætninger  og 
Ordklasser,  som  til  Dels  ere  optagne  efter  Madvigs 
Grammatik,  straks  og  umiddelbart  skulle  læres 
udenad;  men  under  den  daglige  Læsning,  hvormed 
^ Undervisningen  i Dansk  begynder,  har  Læreren  rig 
I Lejlighed  til  ved  Tegn  og  Mærker  at  bibringe  Di- 
^ 3 sciplene  foreløbige  Forestillinger  om  de  væsentlig- 
ste  Sprogfænomener,  fremstille  disse  fra  flere  Sider, 
oplyse  dem  ved  forskellige  for  Børnenes  Fatteevne 
tilgængelige,  om  end  enkeltvis  i sig  selv  ufuld- 
^ komne  Vendinger,  indtil  han  lidt  efter  lidt  deraf 
^"udvikler  et  nogenlunde  fuldstændigt  og  tydeligt 
Begreb  om  dem.  I længere  Tid  kan  han  derfor 
^indskrænke  sig  til  at  benytte  Eksemplerne  i denne 
^ Grammatik.  En  saadan  forberedende  og  vejledende 
^ Fremgangsmaade  kan  anvendes  af  Læreren  under 


en  fortsat  daglig  Undervisning,  men  ikke  af  den, 
der  een  Gang  for  alle  skal  fremstille  Begrebet  i en 
Bog,  saa  vidt  muligt,  bestemt,  rigtigt  og  kort.  Her 
nødes  man  til  nogen  Abstraktion;  men  naar  Di- 
sciplene paa  den  ovennævnte  Maade  have  faaet 
en  fattelig  og  forstandig  Vejledning,  vil  det  være 
dem  langt  tjenligere  i deres  Grammatik  at  finde 
Beglen  eller  Definitionen  fremsat  nogenledes 
strengt,  korrekt  og  i Overensstemmelse  med  det 
System,  der  ellers  følges  i Skolens  Sprogunder- 
visning, end  at  have  den  udtrykt  i en  løs,  vag, 
mere  eller  mindre  usand  Form  eller  udtværet 
med  en  trættende  Vidtløftighed.^ 


Sætningen  og  dens  Dele. 


I. 

Den  simpleste  Sætning. 

§ 1.  Vi  tale  i Sætninger.  En  Sætning  er  en 
Forbindelse  af  Ord,  hvori  noget  udsiges  om  en  Person 
eller  Ting,  f.  Eks.  Drengen  skriver.  Huset  bygges. 

§ 2.  Til  en  Sætning  høre  derfor  nødvendig: 

a)  Subjektet  {Grundordet)  o:  den  Person  eller  Ting, 
hvorom  noget  udsiges; 

b)  Prædikatet  {Omsagnet)  o:  det,  der  udsiges  om 
Subjektet. 

§ 3.  Det  Ord,  hvormed  noget  (en  Person  eller 
Ting)  for  sig  alene  benævnes,  er  et  Substantiv  {Navn- 
eller  Hovedord),  f.  Eks.  Dreng.  Hus.  Styrke. 

Anni.  Subjektet  er  altsaa  et  Substantiv  eller  et  Ord,  der 
bruges  som  Substantiv. 

§ 4.  Det  Ord,  hvormed  noget  (en  Handling  eller 
Tilstand)  udsiges  om  Subjektet,  er  et  Verbum  {Ud- 
sagnsord), f.  Eks.  Drengen  skriver.  Huset  bygges. 

Anni.  1.  Visse  Verber,  som:  er,  bliver,  hedder,  kaldes, 
synes,  ere  uselvstændige  og  kræve  el  Ord,  der  be- 
tegner, hvad  Subjektet  er,  bliver  etc.,  f.  Eks.  Manden 
er  Præst.  Drengen  hedder  Karl.  Dette  Ord  kaldes 
Prædikatsord  {Omsagnsord).  1 en  anden  Betyd- 
ning ere  Verberne  : er  og  bliver,  selvstændige,  f.  Eks. 
Han  er,  bliver  i Byen. 

Anni.  2.  Prædikatet  er  altsaa  et  Verbum,  selvstændigt 
eller  uselvstændigt  med  sit  Prædikatsord. 


6 


IL 

Sætningen  udvides.  Flere  Ordklasser. 

§ 5.  Et  Substantiv  kan  nærmere  bestemmes  ved 
et  Adjektiv  {Tillægsord)  o:  et  Ord,  som  beskriver  Sub- 
stantivet ved  at  angive  en  Egenskab  hos  det,  f.  Eks.  En 
flittig  Dreng.  Et  stort  Hus. 

Anni.  1.  Adjektivet  staar  i disse  Eksempler  som  Attribut 
{vedf øjet).  Men  naar  jeg  siger:  Drengen  bliver  flittig. 
Huset  er  stort,  da  er  det  Prædikatsord. 

Anni.  2.  Substantiver  og  Adjektiver  kaldes  med  eet  Ord 
Nomina  {Nævneord). 

§ 6.  Et  Verbum  og  et  Adjektiv  kunne  nærmere 
bestemmes  ved  et  Adverbium  {Biord),  f.  Eks.  Drengen 
skriver  godt.  Huset  er  meget  stort. 

Anni.  Ogsaa  et  Adverbium  kan  nærmere  bestemmes  ved 
et  andet,  f.  Eks.  Drengen  skriver  meget  godt. 

§ 7.  Et  Substantiv,  Verbum,  Adjektiv  og  Adver- 
bium kan  man  nærmere  bestemme  ved  at  tilføje  et 
Substantiv  med  en  Præposition  {Forholdsord)  o:  et  Ord, 
som  betegner  et  Forhold  til  noget,  f.  Eks.  Huset  i Byen. 
At  bo  i Byen.  Flink  i Geografi.  Døren  paa  Huset. 
At  gaa  paa  Gaden.  Rig  paa  Penge.  Han  svarede  i 
høj  Grad  dumt. 

Anni.  1.  Naar  blot  Forholdsordet  sættes,  men  ikke  den 
Person  eller  Ting,  hvortil  noget  staar  i Forhold,  da 
er  det  et  Adverbium,  f.  Eks.  Han  fulgte  med.  Han 
gik  forbi.  Siger  jeg:  Han  fulgte  med  Broderen. 
Han  gik  forbi  Huset,  da  er  det  en  Præposition. 

Anni.  2.  En  Præposition  kan  nærmere  bestemmes  ved  et 
Adverbium,  f.  Eks.  Nær  ved  Døren.  Inde  i Huset. 

§ 8.  Naar  to  eller  flere  Ord  i en  Sætning  ere 
koordinerede  (sideordnede),  kunne  de  forbindes  ved 
Konjunktioner  {Bindeord),  f.  Eks.  Drengen  og  Pigen  læse. 

Drengen  læser  og  skriver.  En  flittig,  men  uartig  Dreng. 
Manden  eller  Konen. 

Anni.  Sideordnede  ere  flere  Subjekter  eller  Prædikater  i 
samme  Sætning  (som  i Eksemplerne  ovenfor)  eller  flere 
Ord,  der  nærmere  bestemme  det  samme,  f.Ex.  En  god 
og  flittig  Dreng.  Drengen  skriver  godt  og  tydelig. 
Manden  gaar  til  og  fra  Byen. 

§ 9.  I Stedet  for  at  nævne  en  Person  eller  Ting 
ved  dens  Navn  kan  man  betegne  den  ved  en  Henvis- 
ning. Saadanne  henvisende  Ord  kaldes  Fronomina 
{Stedord),  f.  Eks.  Jeg,  i Stedet  for  den  talendes  Navn.  Du, 
i Stedet  for  den  tiltaltes  Navn.  Han,  i Stedet  for  dens 
Navn,  hvorom  man  taler. 

§ 10.  Pronomina  kunne  være  Substantiver,  Ad- 
jektiver og  Adverbier,  f.  Eks.  Jeg  (Karl)  og  min  (Karls) 
Broder  stode  der  (i  Døren).  Jeg  er  et  Substantiv,  min 
et  Adjektiv,  der  et  Adverbium. 

§ 11.  De  Ord,  som  angive  et  Tal,  Numeralier 
{Talord),  udgøre  ikke  heller  nogen  egen  Ordklasse.  De 
kunne  ligeledes  være  Substantiver,  f.  Eks.  En  Million, 
eller  Adjektiver,  f.Eks.  Fire  Drenge,  eller  Adverbier,  f.Eks. 
Jeg  glæder  mig  dobbelt.  Tifold  lykkelig. 

Anin.  1.  Taladjektiverne  ere  enten  iiTardmaZier  (GrriindfaO, 
hvormed  man  angiver  Antallet,  f.Eks.  Fire  Drenge,  eller 
Ordinalier  {Ordenstal),  hvormed  man  angiver  Or- 
denen, f.  Eks.  Den  fjerde  Dreng. 

Anin.  2.  InterjeMioner  {Udraahsord)  ere  egentlig  ikke  Ord, 
men  blot  Lyd,  som  betegne  en  vis  Følelse,  f.Eks.  o!  ak! 

III. 

Sætningen  udvides  fremdeles. 

a.  ved  Substantiver,  der  føjes  til  Verber, 

§ 12.  Mange  Verber  kræve  nødvendig,  at  man 

nævner  den  Person  eller  Ting,  hvorpaa  Subjektet  virker, 
eller  hvorpaa  Handlingen  ligefrem  gaar  ud.  Denne 
kaldes  Objektet  {Genstandeny  nemlig  for  Subjektets  Hand- 
ling). Naar  jeg  f.  Eks.  siger:  Jeg  ser,  jeg  finder,  saa 
vil  man  vide,  hvem  eller  hvad  jeg  ser  eller  finder. 
Saadanne  Verber  kaldes  transitive  {indvirkende).  Andre 
Verber  staa  alene  og  kunne  ikke  have  et  saadant  Ob- 
jekt. Disse  kaldes  intransitive  {uvirkende)y  f.  Eks.  Jeg 
vaager,  vaagner,  ligger,  falder,  gaar,  rider,  sidder,  staar. 
Andre  Verber  staa  snart  transitivt,  snart  intransitivt, 
f.  Eks.  Manden  skriver.  Drengen  læser.  Jeg  drikker.  Jeg 
kører.  Manden  skriver  et  Brev.  Drengen  læser  en  Bog. 
Jeg  drikker  Vin.  Jeg  kører  dig  hjem.  Jeg  kører  et 
Par  Heste. 

Anm.  1.  Til  adskillige  af  de  ovennævnte  intransitive  Ver- 
ber svare  transitive,  som : Jeg  vækker,  lægger,  fælder. 

Anm.  2.  Nogle  transitive  Verber,  som:  kalde  og  gøre, 
kræve  foruden  Objektet  ofte  endnu  et  Ord,  der  beteg- 
ner, hvad  man  kalder,  gør  en,  f.  Eks.  Jeg  kalder  Dren- 
gen Karl.  Jeg  gjorde  Manden  bange. 

Anm.  3.  Visse  Verber,  der  ere  intransitive,  kunne  dog  uden 
Præposition  forbindes  med  et  Substantiv  af  samme 
Stamme,  f.  Eks.  at  sove  en  god  Søvn.  At  dø  en  herlig 
Død.  At  stride  en  hæderlig  Strid,  eller  bruges  trans- 
itivt i en  særegen  Betydning,  f.  Eks.  at  gaa  Ærinder  o : 
forrette  Ærinder  ved  at  gaa.  At  gaa  en  træt  y : gøre 
en  træt  ved  at  gaa. 

§ 13.  Mange  Verber  kræve,  at  man  foruden  det 
egentlige  Objekt  tillige  nævner  den  Person  eller  Ting, 
for  hvilken  (med  Hensyn  til  hvilken)  Handlingen  fore- 
gaar  {Hensynsbetegnelsen).  Naar  jeg  f.  Eks.  siger:  Han 
skænkede  denne  Bog.  Han  gav  denne  Plads,  saa  vil 
man  vide,  til  hvem  han  skænkede  Bogen,  til  hvilken 


9 


Person  eller  Ting  han  gav  Pladsen.  Altsaa : Han  skæn- 
kede sin  Broder  denne  Bog.  Han  sagde  mig  Sand- 
heden. Han  gav  Skabet  denne  Plads.  Planen  blev 
meddelt  Broderen. 

Anni.  1.  Det  samme  udtrykkes  ogsaa  ofte  ved  en  Præposi- 
tion, f.  Eks.  Han  skænkede  Bogen  til  sin  Broder. 

Anni.  2.  Ogsaa  nogle  intransitive  Verber  have  Hensyns- 
betegnelsen bos  sig,  f.  Eks.  Den  Sag  vedkommer  min 
Fader.  Dette  behagede  Kongen.  Det  var  mig  meget 
behageligt.  Han  ligner  sin  Fader. 

§ 14.  Bestemmelsen  af  Maal,  Vægt,  Grad  og 
Værdi  føjes  uden  videre  til  Verbet,  f.  Eks.  Jeg  gaar  en 
Mil.  Det  vejer  3 Pund.  Det  koster  2 Kroner.  Det 
fryser  3 Grader.  Jeg  levede  der  6 Aar  (ogsaa : i 
6 Aar). 

Anni.  1.  Hertil  kunne  ogsaa  regnes  visse  Tids-  og  Steds- 
bestemmelser, f.  Eks.  Han  bor  Nr.  52.  Han  døde  Aar 
300.  Jeg  gjorde  det  mange  Gange.  Jeg  var  flere 
Steder  (ogsaa:  paa  flere  Steder). 

Anni.  2.  I andre  Tilfælde  føjes  Substantiver  til  Verber 
ved  en  Præposition,  f.  Eks.  Han  gaar  paa  Gaden.  Han 
bor  i Huset. 

1).  ved  Substantiver^  der  føjes  til  Substantiver. 

§ 15.  Et  Substantiv  kan  nærmere  bestemmes  ved 
et  andet  Substantiv,  der  som  et  forklarende  Tillæg  be- 
tegner samme  Person  eller  Ting.  Dette  kaldes  Apposi- 
tion {Samstilling)  f.  Eks.  Karl,  den  flittige  Dreng.  Bjær- 
get Vesuv.  Fuglen  Føniks.  Kong  Karl. 

Anni.  1.  Til  Appositionen  hører  det  ogsaa,  naar  man  til 
Navnet  paa  et  Maal  eller  Antal  føjer  den  maalte  eller 
talte  Tings  Navn,  f.  Eks.  2 Tønder  Rug.  Et  Regiment 
Soldater.  Et  Stykke  Brød.  En  Tallerken  Suppe.  Et 
Glas  01.  En  Mængde  Mennesker. 

Anni.  Ogsaa  Adjektiver  kunne  staa  i Apposition,  f.  Eks. 
Glad  herover  gik  Karl  bort.  Han  sad  bedrøvet.  Han 
ligger  syg.  Adjektivet  slutter  sig  her  til  Prædikatet  og 
betegner  Subjektets  Tilstand  under  Handlingen. 

§ 16.  Et  Substantiv  kan  nærmere  bestemmes  ved 
et  andet  Substantiv,  som  har  Endelsen  s og  betegner, 
hvem  Tingen  eller  Personen  tilhører,  eller  hvor  den 
hører  hen,  f.  Eks.  Drengen-s  Hat.  Huset-s  Højde.  Ame- 
rika-s  Opdagelse.  Himmelen-s  Fugle.  Et  ti  Maaneder-s 
Barn.  Denne  Form  kaldes  Genitiv  {Ejeform), 

Anni.  1.  Genitivmærket  S føjes  undertiden  ikke  til  det  be- 
stemmende Ord  selv,  men  til  det  sidste  af  de  andre 
Ord,  som  umiddelbart  høre  dertil,  f.  Eks.  Kongen  af 
Danmark-s  Lande  for  Kongen-s.  Knud  den  Store-s 
Hær  for  Knud-s. 

Anni.  2.  Dette  Forhold  mellem  2 Substantiver  kan  ogsaa 
ofte  udtrykkes  ved  en  Præposition,  f.  Eks.  Kongens 
Søn  og  en  Søn  af  Kongen.  Drengens  Moder  og  Moder 
til  Drengen.  Byens  Borgere  og  Borgerne  i Byen.  Hu- 
sets Højde  og  Højden  af  Huset.  En  ti  Aars  Dreng  og 
en  Dreng  paa  ti  Aar. 

Anni.  3.  I Stedet  for  at  bruge  Genitiv  eller  en  Præposition 
kan  man  undertiden  sætte  et  Steds  eller  en  Tids 
Egennavn  umiddelbart  foran  Navnet  paa  det,  som 
findes  der  eller  hører  dertil,  f.  Eks.  Aalborg  Skole. 
Sorø  Amt.  Kallundborg  Post.  Roskilde  Kro.  Korsør 
Havn.  Randers  Laks.  Tirsdag  Aften.  Dog  sker  det 
ikke  overalt.  Man  siger:  Københavns  Universitet. 
Helsingørs  Post  eller  Havn.  Holbæks  Amt.  Flad- 
strands Østers. 

c.  ved  Substantiver,  der  føjes  til  Adjektiver  og 
Adverbier. 

§ 17.  Adskillige  Adjektiver  kan  man  nærmere  be- 
stemme ved  at  tilføje  den  Person  eller  Ting,  for  hvilken 

(med  Hensyn  til  hvilken)  Egenskaben  er  til,  f.  Eks.  En 
mig  nyttig,  vigtig,  ligegyldig,  skadelig,  behagelig,  let, 
vanskelig,  nødvendig  Sag.  Sin  Fader  lig.  Den  Manden 
værdige  Belønning. 

Anm.  1.  Dette  kan  i Almindelighed  ogsaa  betegnes  ved 
en  Præposition,  f.  Eks.  En  for  mig  nyttig,  vigtig, 
o.  s.  V.  Sag. 

Anm.  2.  Ogsaa  Adverbier  kunne  saaledes  bestemmes  ved  et 
Substantiv,  f.  Eks.  Han  taler  Fader  lig  eller  værdig. 
§ 18.  Adskillige  Adjektiver  kan  man  nærmere  be- 
stemme ved  et  Substantiv,  der  sædvanlig  betegner  Maal, 
Vægt,  Grad  og  Værdi,  f.  Eks.  Tre  Alen  lang.  To  Aar 
gammel.  Ti  Lod  lettere.  En  Smule  vred.  En  stor 
Del  bedre.  Tre  Kroner  skyldig.  Den  Opmærksomhed 
værd.  Den  Sag  voksen.  Det  danske  Sprog  mægtig. 

Anni.  1.  Ogsaa  Adverbier  kunne  saaledes  bestemmes  ved 
et  Substantiv,  f.  Eks.  2 Mil  herfra.  En  Time  før. 

Anni.  2.  I alle  andre  Tilfælde  føjes  Substantiver  til  Ad- 
jektiver ved  Præpositioner,  f.  Eks.  Begærlig  efter 
Ære.  Svag  af  Hukommelse.  Fattig  paa  Forstand. 

IV. 

Nærmere  Betragtning  af  de  Ordklasser  som 
bøjes*).  Deres  Former  og  disses  Brug  i Sætningen. 

A.  Substantiv. 

§ 19.  Et  Substantiv  nævner  en  Person  eller  Ting 
enten  paa  en  Maade,  som  tilkommer  den  hele  Art,  f.  Eks. 

*)  Ordene  (Nomina  og  Verber)  bøjes,  naar  de  forandres  i 
deres  Form  efter  deres  forskellige  Forhold  i Talen  eller 
efter  den  Maade,  hvorpaa  noget  udsiges,  eller  den  Tid, 
hvori  det  udsagte  hensættes.  Hvad  der  bliver  tilbage 
af  Ordet,  naar  alle  Bøjningsendelser  falde  bort,  kaldes 
Ordets  Stamme. 

Dreng,  By,  eller  paa  en  Maade,  der  blot  tilhører  en  vis 
særskilt  Person  eller  Ting,  f.  Eks.  Karl,  København.  Det 
første  kalder  man  Appellativ  {Fællesnavn),  det  andet 
Proprium  {Egennavn). 

Anni.  Et  Egennavn  kan  bruges  som  Fællesnavn,  f.Eks.  En 
Judas  O:  en  Forræder.  En  Krøsus  O:  en  rig  Mand. 

§ 20.  Appellativerne  kunne  nærmere  bestemmes 
ved  Artikler  {Kendeord).  Disse  ere  1)  den  ubestemte, 
som  betegner  en  enkelt  Person  eller  Ting,  f.  Eks.  En 
Dreng.  Et  Hus.  2)  den  bestemte,  som  betegner  en  vis 
bestemt  Person  eller  Ting,  f.  Eks.  Dreng-en.  Hus-et. 
Tæppe-t.  Gaar  der  et  Adjektiv  foran  Substantivet,  har 
den  bestemte  Artikel  en  anden  Form:  Den  gode  Dreng. 
Det  store  Hus. 

Anni.  1.  Uden  Artikel  staar  Appellativet,  a)  naar  det  be- 
tegner noget  ikke  som  en  enkelt  Genstand,  men  ganske 
almindelig,  f.  Eks.  Guld,  Kød,  Snedkerarbejde,  Tap- 
perhed, b)  naar  det  enten  er  bestemt  efter  sin  Natur, 
som:  Gud,  eller  paa  andre  Maader,  som  ved  en  Ge- 
nitiv eller  et  Pronomen,  f.  Eks.  Mandens  Hus.  Mit 
Hus.  Dette  Hus. 

Anni.  2.  Begge  Artikler  kunne  føjes  til  et  Adjektiv,  naar 
det  staar  som  Substantiv,  f.  Eks.  Den  gode.  Det  gode. 
En  lykkelig.  Den  bestemte  kan  føje  ■ til  et  Proprium 
med  et  Adjektiv  foran  sig,  f.  Eks.  Den  vise  Sokrates. 
Det  skønne  Frankrig. 

Anni.  3.  1 enkelte  Forbindelser  kan  man  udelade  den  be- 

stemte Artikel,  som:  Første  Gang.  Samme  Dag. 
Forrige  Aar.  Femte  Klasse.  Højre  Side.  Rette  Tid. 
I andre  kan  man  ogsaa.  efter  et  Adjektiv  bruge  den 
efterhængte  Form  af  den  bestemte  Artikel,  som : Hele 
Dagen.  Største  Delen.  Især  sker  dette  efter  al  og 
begge,  f.  Eks.  Al  Maden.  Begge  Brødrene. 

Anni.  4.  Til  Substantiver  med  den  bestemte  Artikel  kunne 
føjes  visse  Tids-  og  Stedsadverbier,  som  sættes  bag- 
efter, f.Eks.  Stedet  der.  Regnen  i Gaar.  Det  samme 
sker,  naar  Substantivet  paa  andre  Maader  bestemmes, 
f.  Eks.  Vor  Samtale  i Gaar.  Karls  Ytringer  i Morges. 

Anni.  5.  Substantiver  paa  el  og  en  udstøde  ofte  e foran 
den  efterhængte  Artikel,  f.Eks.  Himmel.  Himl-en  eller 
Himmelen.  Lagen,  Lagn-et  eller  Lagenet. 

Anni.  6.  Den  ubestemte  Artikel  er  egentlig  et  Talord,  den 
bestemte  et  paapegende  Pronomen.  Den  efterhængte 
Form  er  opstaaet  af  Stedordet  hin,  f Eks.  Bog-hin, 
Bog-hen,  Bog-en. 

§ 21.  Substantiverne  have  2 Genera  {Køn). 
Disse  ere  1)  Fælleskøn,  som  indbefatter  Maskulinum 
{Hankøn)  og  Femininum  {Hunkøn),  f.  Eks.  En  Mand. 
En  Kone.  En  Baad.  2)  Neutrum  {Intetkøn),  f.  Eks. 
Et  Hus.  Et  Bord. 

§ 22.  Substantiverne  have  2 Numeri  {Tal). 
Disse  ere  1)  Singularis  {Enkelttal),  naar  dei^  kun  tales 
om  een  eller  eet,  f.  Eks.  Dyr.  Dreng.  Himmel.  Kone. 
Sag.  Mand.  Broder.  Bog.  Tæppe.  2)  Pluralis  {Flertal), 
naar  der  tales  om  flere,  f.  Eks.  Dyr.  Dreng-e.  Himl-e. 
Kone-r.  Sag-er.  Tæppe-r,  og  med  Vokalforandring 
eller  Omlyd:  Mænd.  Brødr-e.  Bøg-er. 

Anni.  1.  Naar  man  ved  flere  Ting  eller  Personer  ikke  tænker 
paa  de  enkelte,  men  paa  den  samlede  Masse,  bruges 
undertiden  Enkelttalsformen,  f.  Eks.  1000  Mand.  Alle 
Mand.  Fire  Øre.  10  Mil. 

Anni.  2.  Ord  paa  el,  en,  er,  udstøde  e i Pluralis,  f.  Eks. 
Himl-e.  Væsn  er.  Agr-e.  Dog  undtages  de  paa  er, 
som  komme  af  Verber  og  betegne  handlende  Personer, 
f.  Eks.  Læsere,  Skrivere,  fremdeles  Folkenavne,  f.  Eks. 
Portugisere,  og  nogle  faa  andre  f.Eks.  Helgene.  Pul- 
vere. Bannere. 

Anin.  3.  Nogle  Ord  mangle  Flertallet,  f.Eks.  Sand.  Guld. 
Kød.  Mad.  Smør.  Forstand.  Godhed.  Andre  mangle 
Enkelttallet  f.  Eks.  Forældre.  Briller.  Løjer.  Bukser. 
Mæslinger. 

Anni.  4.  Den  ubestemte  Artikel  har  intet  Flertal.  Den  he- 
stemte  efterhængte  Artikel  lægger  ene  eller  ne  til^ 
f.  Eks.  Dyr-ene.  Drenge-ne.  Kroner-ne.  Agre-ne. 
Læser-ne  (hvor  e i Enden  af  Ordet  bortkastes).  Den 
bestemte  Artikel  foran  Adjektiver  har  i Pluralis  de^ 
f.  Eks.  De  gode  Drenge.  De  store  Huse. 

§ 23.  Substantiverne  have  2 Kasus  {Forholds- 
former). Disse  ere  1)  Nævneformen  eller  Ordets  al- 
mindelige Form,  f.Eks.  Mand.  Kone.  Dreng.  2)  Genitiv 
{Ejeform),  som  tilføjer  s,  f.  Eks.  Mand-s.  Kone-s. 
Dreng-s.  Om  denne  Forms  Brug  se  § 16. 

Anm.  1.  Som  Levning  af  det  ældre  Sprog  findes  i visse 
Talemaader  Genitiv  efter  en  Præposition,  f.  Eks.  Til 
Bords.  Til  Blods.  Til  Fods.  I Mandags.  I Aftes. 
I Ordføjningen : hos  Grevens,  er  Grevens  en  Ejen- 
domsgenitiv, der  betegner,  hvad  der  hører  til  Familien^ 
Huset.  Man  siger  ogsaa:  Grevens  vare  der.  Jeg  be- 
søgte Kancelliraadens. 

Anm.  2.  Til  det  gamle  Sprog  høre  Formerne:  Hjertens  Ven. 
Menneskens  Søn;  fremdeles:  Havsens  Bund. - Livsens 
Træ.  Al  Landsens  Ulykke.  Dødsens. 

Anni.  3.  En  anden  Levning  af  det  gamle  Sprog  er  det, 
naar  visse  Substantiver  faa  Endelsen  6 efter  en  Præ- 
position, f.Eks.  I Live.  I Tide.  1 Sinde.  Med  Rette. 
Til  Døde.  Til  Orde.  For  Fode.  Ad  Aare. 

B.  Verbum. 

§ 24.  Verbet  har  2 Hovedformer.  Disse  ere 
1)  Aktiv  {Handleform),  som  betegner,  at  Subjektet  fore- 
tager en  Handling  eller  er  i en  Tilstand,  f.  Eks.  Jeg 

elsker.  Jeg  lægger.  Jeg  ligger.  2)  Passiv  {Lideform), 
som  betegner,  at  der  gøres  noget  ved  Subjektet,  f.  Eks. 
Jeg  elskes.  Jeg  lægges. 

Anm.  1.  De  aktive  Verber  ere  dels  transitive  {indvirkende), 
dels  intransitive  {uvirkende),  se  § 12.  De  transitive 
Verber,  hvis  Objekt  er  det  samme  som  Subjektet, 
kaldes  refleksive  {tilbagevirkende),  f.  Eks.  Jeg  vadsker 
mig.  Jeg  forføjer  mig  bort.  Du  nærmer  dig.  Han 
vægrer  sig.  Vi  undse  os.  Nogle  Verber  bruges  altid 
refleksivt. 

Anni.  2.  Naar  Passivformen  antyder,  at  flere  virke  gen- 
sidig paa  hinanden,  kaldes  Verbet  reciprokt  {gen- 
virkende), f.  Eks.  Vi  slaas.  Vi  kappes.  Vi  ses.  De 
skændes.  De  mundhugges. 

Anni.  3.  Naar  Verbet  bruges  med  passiv  Form  uden  pas- 
siv Betydning,  kaldes  det  Deponens  {lideformet), 
f.  Eks.  Jeg  længes.  Jeg  færdes.  Jeg  ældes.  Jeg  vredes. 
Jeg  blues.  Jeg  nøjes. 

Anni.  4.  Naar  en  aktiv  Sætning  forandres  til  en  passiv, 
bliver  dens  Objekt  til  Subjekt,  og  dens  Subjekt  sættes 
med  Præpositionen  af,  f.  Eks.  Kari  elsker  Faderen. 
Faderen  elskes  af  Karl. 

§ 25.  Verbet  betegner  noget  enten  som  det,  der 
virkelig  er  eller  sker,  f.  Eks.  Han  kommer,  eller  som 
den  talendes  Vilje  og  Befaling,  f.  Eks.  Kom!  Af  disse 
Modi  {Maader)  kaldes  den  første  Indikativ  {den  f rem- 
sættende Maade),  den  anden  Imperativ  {den  bydende 
Maade),  Sjældnere  bruges  i Dansken  en  tredje  Maade, 
Konjunktiv  {den  forestillende  Maade),  der  udtrykker 
den  talendes  Tanke,  Ønske  eller  Indrømmelse,  f.  Eks. 
Du  komme.  Han  komme,  hvis  han  tør.  Det  være 
nu  sandt  eller  ikke.  Det  være  sagt.  Gud  give.  Gud 
velsigne  dig.  Kejseren  leve.  Hvad  du  kræver  af  andre, 
det  gøre  du  først  selv. 

§ 26.  Naar  Verbet  betegner  en  Handling  eller 
Tilstand  uden  at  henføre  den  til  et  Subjekt,  bruges 
Infinitiv  {Navneformen),  f.  Eks.  Komme.  At  komrne. 
Med  Ordet  at  kan  Infinitiv  staa  som  Subjekt,  f.  Eks. 
At  love  er  let,  som  Prædikatsord,  f.  Eks.  At  studere  er 
at  læse  flittig,  som  Objekt,  f.  Eks.  Jeg  ønsker  at  læse, 
som  Apposition,  f.  Eks.  Den  Last  at  drikke^  med  en 
Præposition,  f.  Eks.  Ved  at  læse. 

Anni.  1.  Ved  Verberne:  tør,  bør,  vil,  kan,  skal,  maa,  monne 
og  gider,  staar  Infinitiv  som  Objekt  uden  at. 

Anni.  2.  Naar  Infinitiv  staar  som  Objekt  for  Verberne 
lader  og  hører,  f.  Eks.  Han  lader  bygge.  Jeg  hører 
sige,  saa  kan  til  denne  Infinitiv  føjes  baade  et  Objekt, 
f.  Eks.  Han  lader  bygge  et  Hus.  Jeg  hører  ham  rose, 
og  et  Subjekt,  f.  Eks.  Han  lod  mig  komme.  Jeg  hører 
ham  kalde.  Dette  Subjekt  er  tillige  at  betragte  som 
Objekt  for  Hoved  verbet. 

Anni.  3.  Ogsaa  adskillige  andre  Verber  kunne  have  til  Ob- 
jekt et  Substantiv,  der  igen  har  en  følgende  Infinitiv 
til  Prædikat,  f.  Eks.  Jeg  ser  ham  komme.  Jeg  føler 
mit  Hjerte  banke.  Jeg  bad  ham  gaa.  Jeg  bød  ham 
nærme  sig. 

Anni.  4.  I mange  Talemaader  tilføjes  en  Infinitiv  uden 
Præposition  for  at  betegne,  i hvilken  Henseende  noget 
finder  Sted,  eller  i hvilken  Hensigt  det  foretages, 
f.  Eks.  Han  er  let  at  bedrage.  Den  Bog  er  værd  at 
læse.  Han  har  meget  at  bestille.  Han  gik  ud  at 
spadsere.  Jeg  gav  ham  noget  at  læse.  Efter  denne 
Infinitiv  kan  følge  den  Præposition,  hvormed  Verbet 
plejer  at  forbindes,  f.  Eks.  Smuk  at  se  paa.  Jeg  gav 
ham  noget  at  lege  med.  Han  fik  noget  at  skænde 
over.  Jeg  fandt  en  at  tale  med  o:  med  hvem  jeg 
kunde  tale. 

§ 27.  Naar  Verbet  betegner  en  Handling  eller 
Tilstand  som  Egenskab  hos  et  Substantiv,  bruges  Par- 

ticifium  {Tillægsform),  f.  Eks.  i Aktiv:  elskende,  bin- 
dende, i Passiv:  elsket,  bunden. 

§ 28.  Den  Handling  eller  Tilstand,  Verbet  an- 
giver, henføres  enten  til  Nutiden,  f.  Eks.  Jeg  læser 
(nu).  Fortiden,  f.  Eks.  Jeg  læste  (i  Gaar  eller  før),  eller 
Fremtiden,  f.  Eks.  Jeg  vil  læse  (i  Morgen  eller  siden). 
I Forhold  til  en  anden  Handling  eller  Tilstand  kan  den 
betragtes  enten  som  samtidig  med  den  eller  som  før- 
tidig eller  eftertidig, 

§ 29.  Aktiv  har  følgende  Former  for  Tempora 
{Tiderne),  der  dels  ere  usammensatte,  dels  sammensatte 
med  Hjælpe  verberne:  at  have,  være,  ville,  skulle,  faa: 
Præsens  {Nutid): 

Ind.  Sing.  fanger.  Piur.  fange. 

Konj.  — fange.  — fange. 

Imperat.  — fang.  — fanger.  / 

Imperfektum  {Fortid): 

Ind.  Sing.  fangede.  Piur.  fangede. 

Futurum  {Fremtid): 

Ind.  Sing.  vil  eller  skal  fange.  Piur.  ville  eller 
skulle  fange. 

Perfektum  {Førnutid): 

Ind.  Sing.  har  fanget.  Piur.  have  fanget. 
Pluskvamperfektum  {Førfortid) : 

Ind.  Sing.  havde  fanget.  Piur.  havde  fanget. 
Futurum  eksaktum  {Førfremtid): 

Ind.  Sing.  faar  fanget  eller  vil  have  fanget.  Piur. 
faa  fanget  eller  ville  have  fanget. 

Præsens  {Samtidens): 

Infmit.  fange. 

Particip.  fangende. 


2 

Perfektum  {Førtidens) : 

Infmit.  have  fanget. 

Futurum  {Eftertidens) : 

Infmit.  ville  eller  skulle  fange. 

Anni.  1.  Flertalsformerne  bruges,  naar  Subjektet  staar  i 
Flertal,  eller  der  er  flere  Subjekter,  f.  El^s.  Mine  Brødre 
leve.  Min  Broder  og  min  Søster  leve.  I daglig  Tale 
anvendes  disse  Former  sjælden. 

Anni.  2.  Præsens  eller  Nutidsformen  betegner  a)  Nutiden 
og  det  dermed  samtidige,  f.  Eks.  Jeg  læser,  naar  jeg 
kan.  Desuden  bruges  den  oui,  hvad  der  altid  finder 
Sted,  f.  Eks.  Han  rejser  hver  Sommer;  den  bruges 
ogsaa  i livlig  Fortælling,  hvorved  det  forbigangne 
bliver  ligesom  nærværende,  f.  Eks.  Karl  trænger  ind  i 
Rusland,  slaar  Fjenden  etc.,  og  undertiden  om  det, 
som  vel  er  forbi,  men  hvis  Virkninger  vedvare,  f.  Eks. 
Jeg  hører,  at  han  er  rejst.  Livius  fortæller.  Jeg  har 
faaet  et  Brev,  hvori  han  skriver,  b)  ofte  Fremtiden 
og  det  med  Fremtiden  samtidige,  f.  Eks.  Jeg  kommer 
i Morgen.  Jeg  rejser  snart.  Naar  jeg  ser  ham,  skal 
jeg  erindre  ham  derom. 

Anni.  3.  Imperfektum  eller  Forlidsformen  betegner  Fortiden, 
f.  Eks.  Karl  den  Store  kronedes  Aar  800,  og  det  med 
Fortiden  samtidige,  f.  Eks.  Da  jeg  var  der,  læste 
han.  Om  en  egen  Brug  af  denne  Form  se  § 55 
Anm.  5 og  6. 

Anni.  4.  Perfektum  eller  Førnutidsformen  betegner,  at  noget 
er  gaaet  forud  for  Nutiden  og  tilendebragt,  f.  Eks.  Han 
har  (nu)  læst.  Han  er  (nu)^  kommen.  Undertiden  og- 
saa, at  noget  er  gaaet  forud  for  det  fremtidige,  f.  Eks. 
Naar  jeg  har  læst_,  skal  jeg  komme. 

Anni.  5.  Pluskvamperfektum  eller  Førfortidsformen  betegner, 
at  noget  er  gaaet  forud  for  det  fortidige,  f.  Eks.  Han 
havde  læst,  da  jeg  kom.  Da  han  var  kommen,  gik 
jeg  bort. 

Anm.  6.  Futurum  eksaktum  eller  Førfremtidsformen  betegner, 
at  noget  er  gaaet  forud  for  det  fremtidige,  eller  at 
noget  paa  en  vis  tilkommende  Tid  vil  være  forbi, 
f.  Eks.  Naar  jeg  faar  læst,  skal  jeg  komme.  Paa  Man- 
dag vil  jeg  have  læst  Bogen  ud. 

Anm.  7.  Adskillige  intransitive  Verber,  især  de,  som  betyde 
en  Bevægelse,  sammensættes  i Perfektum,  Pluskvam- 
perfektum og  Futurum  eksaktum  ikke  med  at  have, 
men  med  at  være,  naar  de  betegne,  at  en  Forandring 
er  foregaaet  med  Subjektet,  f.  Eks.  Han  er  gaaet,  kørt, 
løbet,  kommen,  flygtet,  sovet  ind,  de  ere  rejste.  I 
anden  Betydning  sammensættes  adskillige  af  dem  med 
at  have,  f.  Eks.  Han  har  rejst  meget.  Han  har  længe 
rejst  forgæves.  Han  har  gaaet  3 Mil.  Han  har  sovet 
hele  Natten. 

Anm.  8.  I daglig  Tale  udelades  i visse  Talemaader  Hjælpe- 
verbet af  Fortidens  Infinitiv,  f.  Eks.  Du  kunde  (have) 
været  rig.  Du  skulde  (have)  set  dig  for.  Jeg  burde 
(have)  gjort  det. 

Anm.  9.  Det  aktive  Participium  bruges  undertiden  med 
passiv  Betydning,  f.  Eks.  blæsende  Instrumenter.  Mit 
iboende  Hus.  Det  forventende  Svar.  Den  holdende 
Avktion. 


§ 30.  Passiv  har  følgende  Former  for  Tiderne,  som 
dels  ere  usammensatte,  dels  sammensatte  med  Hjælpe- 
verberne : at  være,  blive  eller  vorde,  skulle  eller  ville 


Præsens  {Nutid): 

Ind.  Sing.  fanges  ell.  bliver  fangen. 
ell.  blive  fangne. 

Imperfektum  {Fortid) : 

Ind.  Sing.  fangedes  ell.  blev  fangen, 
des  ell.  bleve  fangne. 

Futurnm  {Fremtid): 

Ind.  Sing.  vil  eller  s>kal  fanges  ell. 
Piur.  ville  eller  skulle  fanges  ell. 


Piur.  fanges 


Piur.  fange- 


blive  fangen, 
blive  fangne. 

Perfektum  {Førnutid) : 

Ind.  Sing.  er  fangen  eller  er  hleven  fangen.  Piur. 
ere  fangne  eller  ere  hlevne  fangne. 

Pluskvamperfektum  {Førfortid) : 

Ind.  Sing,  var  fangen  eller  var  hleven  fangen.  Piur. 
vare  fangne  eller  vare  hlevne  fangne. 

Futurum  eksaktum  {Førfremtid)  \ 

Ind.  Sing.  vil  være  fangen  eller  hleven  fangen.  Piur. 
ville  være  fangne  eller  hlevne  fangne. 

Præsens  {Samtidens): 

Infinit.  fanges  eller  hlive  fangen. 

Infinit.  være  fangen  eller  være  hleven  fan- 
Perfektum  gen.  Piur.  fangne  eller  hlevne  fangne. 
{Førtidens):  Particip.  Fælleskøn  fangen.  Intetkøn 

fanget.  Piur.  fangne. 

Futuru m ( Eftertidens) : 

Infinit.  ville  eller  skulle  fanges  eller  hlive  fangen. 
Piur.  fangne. 

Anni.  1.  Om  Tidernes  Betydning  og  Brug  gælder  det 
samme  som  ved  Aktiv. 

Anni.  2.  Intransitive  Verber  bave  intet  Passiv  undtagen 
upersonligt  o:  uden  bestemt  Subjekt,  f.  Eks.  Der  gaas. 
Der  løbes. 

Anm.  3.  I adskillige  Verber  er  Sammensætningen  med 
bliver  den  ene  brugelige  Form  i Imperf.,  f.  Eks.  Jeg 
blev  tvungen,  ikke  tvanges.  Blev  bidt,  ikke  bedes. 
Vinen  blev  drukket,  ikke  drakkes.  Blev  stjaalen,  ikke 
stjales. 

Anni.  4.  Fortidens  Participium  endes  i nogle  Verber  paa  t. 
f.  Eks.  hold-t,  hæng-t,  græd-t,  strid-t,  eller  et.  f.  Eks. 
elsk-et,  bed-et,  tru-et.  I andre  Verber,  især  dem, 
som  forandre  Vokalen,  har  dette  Participium  i Fælles- 

køn  en,  Intetkøn  et,  f.  Eks  fald-en,  fald-et,  baar-en, 
baar-et  af  bære;  vund-en,  vund  et  af  vinde.  I Plu- 
ralis have  de  paa  t-te,  f.  Eks.  hold-te,  de  paa  et-ede, 
f.  Eks.  tru-ede,  elsk-ede  (ogsaa  elsk-te),  de  paa  en,  et 
have  ne,  f.  Eks.  baar-ne,  fald-ne,  vund-ne. 

Anni.  5.  Naar  Førtidens  Participium  sammensættes  med  at 
have  eller  faa^  endes  det  paa  t og  bøjes  ikke,  f.  Eks. 
Jeg  har  baaret.  Vi  have  baaret.  Jeg  har  ligget.  Vi 
have  ligget. 

Anni.  6.  Førnutidsformen  er  fangen  betegner  den  fuldendte 
Handling  og  dens  bestaaende  Virkning,  er  bleven  fan- 
gen betegner  en  indtraadt  Begivenhed.  I visse  Verber 
betegner  den  første  Form  næsten  alene  en  Tilstand, 
saa  at:  han  er  elsket  næsten  er  det  samme  som: 
han  elskes  eller  bliver  elsket- 

Anni.  7.  I nogle  Deponentier  bruges  undertiden  en  Parti- 
cipiumsform paa  des,  f.  Eks.  Det  er  lykkedes.  Han 
har  slaaedes.  De  have  enedes. 

§ 31.  Man  har  i Dansken  2 Konjugationer  eller 
Maader  at  bøje  Verberne  paa. 

Den  1ste  danner  sit  Imperfekt  ved  Endetillægene : 
ede,  de  og  te,  f.  Eks.  lytt-ede,  tænk-te.  Undertiden 
med  en  Omlyd  eller  Vokalforandring,  f.  Eks.  lægger, 
lag-de;  siger,  sag-de;  sælger,  solg-te;  spørger,  spurg-te. 
I enkelte  Verber  findes  Imperfekt  baade  med  og  uden 
Omlyd,  f.  Eks.  vækker,  vække-de  og  vakte. 

Den  2den  danner  sit  Imperfekt  paa  een  Stavelse 
uden  Endetillæg,  f.  Eks.  løber,  løb;  græder,  græd;  sover, 
sov.  Sædvanlig  med  Omlyd,  f.  Eks.  lyder,  lød;  lyver, 
løj;  lider,  led;  lader,  lod;  drikker,  drak. 

Anm.  1.  Nogle  Verber  gaa  efter  begge  Konjugationer,  f.  Eks. 
klinger,  klang  og  klingede;  skælver,  skjalv  og  skæl- 
vede; graver,  grov  og  gravede;  ligesaa  svinger  og 
jager. 

Anni.  2.  Blandt  Verberne  af  2den  Konjugation  have  nogle 
i Imperfekt.  samme  Form  i Sing.  og  Piur.,  f.  Eks. 
fandt,  traf,  sov,  græd,  løj.  Andre  tilføje  6 i Piur., 
f.  Eks.  Jeg  stred,  vi  stred e;  jeg  skrev,  vi  skreve;  jeg 
had,  bar,  vi  bade,  bare. 

Anni.  3.  I det  passive  Participium  have  nogle  Verber  samme 
Omlyd  som  i Imperfektum,  f.  Eks.  følger,  fulgte,  fulgt; 
bliver,  blev,  bleven.  Andre  faa  en  ny  Omlyd,  f.  Eks. 
bærer,  bar,  baaren.  Andre  have  Omlyd  i Imperfek- 
tum, men  ingen  i Participium,  f.  Eks.  bider,  bed,  bidt; 
jager,  jog,  jaget. 


C.  Adjektiv. 

§ 32.  Adjektiverne  kunne  bøjes  ligesom  Substan- 
tiverne i Køn  og  Tal. 

Anni.  1.  Ogsaa  Ejeformen  have  Adjektiverne,  naar  de  ikke 
staa  umiddelbart  ved  Substantivet,  f.  Eks.  Den  store 
Drengs  og  den  lilles.  De  rige  Bønders  og  de  fat- 
tiges. 

Anni.  2.  Af  Adjektiver  dannes  Adverbier  enten  uden  For- 
andring, f.  Eks.  fast,  flydende,  endelig,  eller  ved  Til- 
føjelsen af  t,  f Eks,  godt,  ædelt. 

§ 33.  Naar  Adjektivet  staar  uden  Artikel  eller 
med  den  ubestemte  Artikel,  retter  det  sig  i Køn  og 
Tal  efter  det  Substantiv,  hvortil  det  hører  enten  som 
Attribut  eller  Prædikatsord.  De  fleste  Adjektiver  danne 
Iiiletkøn  ved  at  tilføje  t og  Flertal  ved  at  tilføje  e, 
f.  Eks.  en  god  Dreng.  Et  stor-t  Hus.  Drengen  er 
god.  Huset  er  stor-t.  God-e  Drenge.  Stor-e  Huse. 

Anm.  1.  Adjektiver  paa  el,  en,  er  udskyde  e i Pluralis, 
f.  Eks.  aaben,  aabn-e;  ædel,  ædl-e;  tapper,  tapr-e. 


Anin.  Egen,  megen,  Uden  bortkaste  i Nevtrum  n foran  t, 
ligesom  Participier  paa  en  og  flere  Pronomina  paa  n. 
Saaledes  ogsaa  mangen,  mangt;  ingen  har  intet. 

Anni.  3.  Adjektiver  paa  tonløst  et  have  i Pluralis  ede  lige- 
som Participier,  f.  Eks.  strib-et,  strib-ede;*  brog-et, 
brog-ede;  men  ret  har  ret-te,  honet  honet-te. 

Anni.  4.  Nogle  Adjektiver  bøjes  ikke  i Køn,  f.  Eks.  udvortes, 
kort,  fremmed,  ringe,  tro,  bly.  Andre  ikke  i Tal, 
f.  Eks.  udvortes,  ringe,  bange. 

§ 34.  Naar  Adjektivet  staar  med  den  bestemte 
Artikel,  endes  det  overalt  paa  e,  f.  Eks.  Den  god-e 
Dreng.  Det  stor-e  Hus.  De  god-e  Drenge.  De  stor-e 
Huse.  Undtagen  nogle  paa  s,  f.  Eks.  udvortes,  stak- 
kels, fælles. 

Anni.  1.  De  paa  el,  en,  er  bortkaste  ogsaa  i dette  Tilfælde 
deres  e.  De  paa  tonløst  et  faa  ede. 

Anm.  2.  Samme  Endelse  have  Adjektiverne  ogsaa,  naar  de 
paa  andre  Maader  bestemmes,  som  a)  ved  Pronomina 
undtagen  de  spørgende  og  ubestemte,  f.  Eks.  Jeg  svage 
Menneske.  Du  gode  Dreng.  Denne  gode  Dreng.  Min 
gode  Dreng;  men:  hvilken  god  Dreng?  Enhver  god 
Dreng;  b)  ved  en  Genitiv,  f.  Eks.  Mandens  store  Hus; 
c)  i Tiltale,  f.  Eks.  Gode  Dreng!  Bedste  Ven!  Dog 
undtages  egen,  megen  og  liden,  f.  Eks.  Min  egen  Søn. 
Den  megen  Pragt.  Den  liden  (lille)  Dreng.  Egen  har 
i Pluralis  egne,  f.  Eks.  Mine  egne  Børn,  og  ligesaa  i 
Singularis  i Betydningen:  ejendommelig,  f.  Eks.  Den 
ham  egne  Godmodighed. 

§ 35.  Den  Egenskab,  Adjektiverne  betegne,  tillæg- 
ges enten  ligefrem,  f.  Eks.  et  stort  Hus,  eller  i en  højere 
Grad,  end  den  tillægges  en  anden  Person  eller  Ting, 
f.  Eks.  et  større  Hus,  eller  i den  højeste  Grad,  f.  Eks. 
Det  største  Hus.  Karl  er  højere  end  Peter.  Af  disse 

er  Karl  den  højeste.  Det  første  kaldes  Positiv,  det 
andet  Komparativ  (den  første  Sammenligningsform),  det 
tredje  Superlativ  (den  anden  Sammenligningsform). 

Anni.  Visse  Adjektiver  kunne  paa  Grund  af  deres  Betyd- 
ning ikke  modtage  Sammenligningsformer,  f.  Eks.  al, 
ulden. 

§ 36.  Komparativ  lægger  ere  eller  re  til  Positiv, 
Superlativ  est  eller  st,  f.  Eks.  lav,  lav-ere,  lav-est: 
ringe,  ringe-re,  ringe-st. 

Anm.  1.  De  paa  el,  øn,  er  udstøde  e ogsaa  i Sammenlig- 
ningsformerne, f.  Eks.  ædel,  ædl-ere,  ædl-est;  moden, 
modn-ere,  modn-est;  tapper,  tapr-ere,  tapr-est. 

Anm.  2.  Nogle  have  e i Komparativens,  men  ikke  i Su- 
perlativens Bøjning,  f.  Eks.  blodig,  blodig-ere,  blo- 
dig-st;  sparsom,  sparsomm-ere,  sparsom-st;  lang, 
læng-ere,  læn-gst. 

§ 37.  Nogle  Adjektiver  danne  Komparativ  og  Su- 
perlativ ved  at  sætte  mere  og  mest  foran  Positiv,  f.  Eks. 
fremmed,  bedrøvet,  krigerisk,  levende,  fælles.  Andre 
have  en  Omlyd,  f.  Eks.  stor,  større,  størst;  ung,  yng-re, 
yng-st.  Andre  bruge  ganske  fremmede  Former,  f.  Eks. 
god,  bedre,  bedst;  ond,  værre,  værst;  lille,  mindre, 
mindst;  gammel,  ældre,  ældst.  Nogle  mangle  Positiv, 
f.  Eks.  ydre,  yderst;  indre,  inderst.  Andre  mangle  baade 
Positiv  og  Komparativ,  f.  Eks.  sidst,  bagest,  først. 

Anm.  Adverbierne  kompareres  ligesom  Adjektiverne,  f.  Eks. 
tappert,  tapr-ere,  tapr-est. 

§ 38.  Komparativerne  have  ligesom  andre  Adjek- 
tiver paa  e ingen  Bøjning  i Køn  og  Tal,  f.  Eks.  En 
større  Mand.  Den  større  Mand.  De  større  Mænd.  Han 


er  større. 

§ 39.  Superlativerne  bøjes  som  andre  Adjektiver. 
De  staa  aldrig  med  den  ubestemte  Artikel,  men  enten 
uden  Artikel  eller  med  den  bestemte,  f.  Eks.  Størst  Flid. 
Den  største  Flid.  De  største  Mænd.  Som  Prædikats- 
ord uden  Artikel  ere  de  uden  Bøjning  i Pluralis,  f.  Eks. 
Husene  ere  højest  uden  for  Byen.  Børnene  ere  gladest 
om  Aftenen,  men  derimod:  Disse  Børn  ere  de  gladeste 
af  alle. 


D.  Pronomen. 

§ 40.  Visse  substantiviske  Pronomina  have  tre 
Kasus,  nemlig  a)  en  Nævneforniy  hvori  de  staa  som 
Subjekter,  f.  Eks.  han;  b)  en  Ejeform  eller  Genitiv, 
f.Eks.  hans;  c)  en  Afhængighedsform,  hvori  de  i alle  andre 
Tilfælde  sættes,  f.  Eks.  Jeg  elsker  ham.  Jeg  gav  ham 
Bogen.  Med  ham.  Det  bliver  ham,  som  vinder  der- 
ved. Hvis  jeg  var  ham,  gjorde  jeg  det  ikke. 


§ 41.  De  personlige  Pronomina  betegne  den 
talende  (1ste  Person),  den  tiltalte  (2den  Person),  den 
eller  det,  der  er  omtalt  (3dje  Person).  De  ere  sub- 
stantiviske. 


I.  II. 


III. 


SingNf.  jeg;  du; 

Af.  mig ; dig ; 

Ef.  - - 


han,  hun,  | 
ham,  hende,  j 
hans,  hendes,  dens,  dets  . 


den,  det. 


Piur.  Nf.  vi ; I ; de. 

Af.  os;  eder  (jer);  dem. 
Ef.  (vores);  eders  (jeres);  deres. 


Anm.  1.  Den  er  egentlig  et  paapegende  Pronomen.  For- 
merne vores,  jer,  jeres,  ere  ikke  ret  brugelige  i Skrift- 
sproget. 


26 


Anni.  2.  Sig-)  blot  Afhængighedsform,  er  et  refleksivt  (paa 
Sætningens  Subjekt  tilbagevisende)  Pronomen  for 
3dje  Person  Singularis  og  Pluralis,  f.  Eks.  Han  vender 
sig.  De  vende  sig.  Ved  Participier  og  Adjektiver  bruges 
det  refleksive  Pronomen,  naar  Participiet  eller  Adjek* 
tivet,  opløst  til  en  Sætning,  vilde  have  Refleksivet  hos 
sig,  ellers  ikke,  f.Eks.  Gud  ophøjer  den  sig  fornedrende 
Mand  o:  den  Mand,  som  fornedrer  sig.  Han  udfører  det 
ham  paalagte  (eller:  for  ham  nødvendige)  Arbejde  3: 
som  er  ham  paalagt  (eller : som  er  nødvendigt  for  ham). 
Ved  Infinitiver  viser  Refleksivet  ikke  blot  tilbage  til  Sæt- 
ningens egentlige  Subjekt,  f.Eks.  Han  bad  mig  følge  sig 
hjem.  Han  lod  mig  komme  til  sig,  men  ogsaa  til  det 
Ord,  der  vilde  være  Subjekt,  hvis  Infinitiven  opløstes 
til  en  Sætning,  f.  Eks.  Jeg  had  ham  pakke  sig  o : at  han 
vilde  pakke  sig.  Jeg  lod  ham  passe  sine  Ting.  Jeg 
saa  ham  støde  sig.  Jeg  befalede,  forbød,  paalagde, 
tvang  ham  til  at  vende  tilbage  til  sit  Hus.  Dog  kan 
herved  undertiden  opstaa  Tvetydighed,  f.  Eks.  Han 
saa  Karlen  løbe  med  sit  Tøj. 

Anni.  3.  Hinanden  (især  om  to)  og  hverandre  (især  om 
flere)  ere  reciproke  Pronomina  eller  betegne  en  gen- 
sidig Indvirkning.  De  bruges  om  alle  3 Personer 
i Pluralis  og  have  Ejeformen:  hinandens  og  hver- 
andres. 

Anni.  4.  Som  2den  Persons  Pronomina  i Tiltale  til  en 
enkelt  Person  bruges  ogsaa  7,  Han  og  De  med  Ver- 
bet i Singularis,  f.  Eks.  De  ser.  I ser.  De  bruges 
ogsaa  i Tiltale  til  flere,  f.  Eks.  De  se,  mine  Herrer. 

Anni.  5.  Som  2den  Persons  Pronomen  har  De  i Afhæn- 
gighedsformen ogsaa  refleksivt  Dem,  aldrig  sig,  f.Eks. 
De  støder  Dem.  Ogsaa  som  3dje  Person  bruges 
dem  ofte  refleksivt  i den  daglige  Tale,  f.  Eks.  De 
undse  dem. 

Anni.  6.  Han  og  hun  bruges  sædvanlig  blot  om  Mennesker; 
om  Dyr  af  Han-  eller  Hunkønnet  bruges  Fælles- 
kønnet: den  (Hesten,  Hunden)  eller  Intetkønnet:  det 
(Æslet,  Svinet). 

§ 42.  Demonstrative  {paapegende)  Pronofnina  paa- 
vise noget  bestemt. 

Sing.  Nf.  den,  det;  denne,  dette;  hin,  hint. 

Ef.  dens,  dets;  dennes,  dettes;  hins,  hints. 


Anni.  1.  Disse  Pronomina  bruges  baade  som  Substantiver 
og  som  Adjektiver.  Som  Adjektiver  bøjes  de  blot  i 
Køn  og  Tal. 

Anni.  2.  Denne  betegner  noget  som  nærmere,  hin  som 
fjernere.  Naar  de  begge  vise  tilbage  paa  to  før- 
nævnte Ting  eller  Personer,  gaar  denne  paa  den  sidst- 
nævnte, hin  paa  den  førstnævnte. 

Anni.  3.  Paapegende  Betydning  har  ogsaa  selv,  som  under- 
tiden har  Formen  selve,  naar  det  staar  foran,  f.  Eks. 
Selve  Kongen,  selve  Kongerne,  men  Kongen  selv, 
Kongerne  selv.  Fremdeles  begge,  Ef.  begges,  og 
samme,  Ef.  sammes,  f.  Eks.  Jeg  gav  ham  et  Bi  ev 
og  bad  ham  gennemlæse  samme. 

§ 43.  Relative  {henførende)  Pronomina  knytte  en 
Sætning  nøje  til  en  anden  ved  nærmere  at  bestemme 
og  forklare  hele  Sætningen  eller  noget  deri,  f.  Eks.  Den 
Mand,  som  du  nævner,  er  her.  Jeg  har  sejret,  hvilket 
du  næppe  vil  tro. 

Singularis. 

Nf.  som ; der ; hvilken,  hvilket ; hvo  ell.  hvem  (der),  hvad  (der). 
Af.  som;  hvilken,  hvilket;  hvem,  hvad. 


Piur.  Nf.  de;  \ 


hine. 


Ef.  deres ; disses ; 


hines. 


Ef.  hvis. 

Pluralis. 

Nf.  som  ; der;  hvilke. 

Af.  som;  hvilke;  hvem. 

Ef.  hvis. 

Anni.  1.  Formerne  hvo  og  hvem  bruges  blot  om  Personer. 

Anin.  2.  Hvilken,  hvilket  bruges  baade  substantivisk  og  ad- 
jektivisk. De  øvrige  Former  ere  blot  substantiviske. 

Anm.  3.  Afhængighedsformen  som  bruges  som  Objekt  og 
Hensynsbetegnelse,  men  ikke  med  en  Præposition 
foran  sig. 

§ ii.  Interrogative  {spørgende)  Pronomina  bruges, 

naar  man  vil  have  Underretning  om  noget. 

Sing.  Nf.  hvo  el.  hvem,  hvad;  hvilken,  hvilket. 

Af.  hvem,  hvad;  hvilken,  hvilket. 

Ef.  hvis. 

Piur.  har  ingen  egne  Former  uden  hvilke, 

Anin.  Hvilken,  hvilket  og  hvad  ere  baade  substantiviske 
og  adjektiviske,  f.  Eks.  Hvilken  vælger  du?  Jeg  ved, 
paa  hvad  (eller  hvad  for  en)  Maade  du  handler. 
Hvad  Nyheder  bringer  du?  Sig  mig,  hvad  (hvad 
for)  Mennesker  du  omgaas.  Hvad  Grund  har  du? 
Hvad  er  Grunden  dertil?  Hvo  eller  hvem  bruges 
substantivisk. 

§ 45.  Possessive  Pronomina  {Ejestedord)  erstatte 

Ejeformen  af  jeg,  vi,  du  og  sig. 

Sing.  1ste Person:  min,  mit;  vor,  vort.  Piur.  mine ; vore. 
2den  — din,  dit;  jer,  jert.  — dine;  jere. 

3dje  — sin,  sit;  — sine. 

Anni.  1.  Disse  Pronomina  ere  adjektiviske.  Sin  er  refleksivt 
og  viser  tilbage  paa  et  Subjekt  i Sing.  Paa  et  Sub- 
jekt i Piur.  gaar  deres. 

Anni.  2.  Jer,  jert  er  sjældent  i Skrift,  hvor  man  bruger 
eders. 

Anni.  3.  Man  mærke  sig  Brugen  af  det  possessive  Prono- 
men : din,  dit  i Tiltale,  især  i Skældsord : Din  Gavtyv, 
din  Æsel,  din  slette  Karl,  dit  Afskum. 


§ 46.  Indeflnite,  ubestemte  Pronomina  antyde  en 
Person  eller  Ting  paa  en  almindelig  eller  ubestemt 
Maade. 

Dertil  høre : 


man,  der  blot  bruges  som  Sub- 
jekt, f.  Eks.  Man  siger, 
en,  f.  Eks.  Han  kan  ikke  lade  en 
være  i Fred.  Ef.  ens,  f.  Eks. 
ens  eget. 

det,  f.  Eks.  det  regner.  Det  for- 
tælles^  at. 


blot  substantiviske. 


hver,  hvert; 
nogen,  noget, 
anden,  andet, 
somme. 


enhver,  ethvert; 
PI.  nogle; 

PI.  andre; 


baade  substantiviske 
og  adjektiviske. 


Anni.  1 En  er  egentlig  et  Talord,  som,  naar  det  taber  sit 
.Eftertryk,  bliver  et  ubestemt  substantivisk  Pronomen, 
der  endog  findes  med  den  ubestemte  Artikel,  f.  Eks. 
en  slem  en.  Som  adjektivisk  ubestemt  Pronomen  er 
det  den  ubestemte  Artikel. 


Anm.  2.  Naar  de  ubestemte  Pronomina  man  og  det  ere  Sub- 
jekter, siges  Verbet  og  Sætningen  at  staa  impersonalt 
(upersonlig)  f.  Eks.  Man  tror.  Det  regner.  Det  varede 
længe.  Det  er  godt  Vejr.  Det  var  ham,  som  gjorde 
det.  Det  undrer  mig  at  se.  Det  er  mig  ubegribeligt, 
hvorfor  han  har  gjort  det. 

Anni.  3.  De  pronominale  Adverbier  ere  enten  demonstrative, 
f.  Eks.  det  betonede  der,  eller  relative,  f.  Eks.  hvor, 

eller  interrogative,  f.  Eks.  hvor^^  Et  ubestemt  Adverbium 
er  det  ubetonede  der.  Dette  bruges  i impersonale 
passive  Sætninger,  f.Eks.  Der  læses.  Saavel  Passiver 
som  intransitive  og  refleksive  Aktiver  staa  ved  dette 
Ord  i Singularis,  og  Subjektets  Betegnelse  følger  efter, 
f.Eks.  Der  er  foregaaet  eller  der  har  tildraget  sig  mange 
Ting.  Der  kommer  ingen  Mennesker  i Aften.  Der  er 
gjort  mange  Anstalter.  Naar  Pronominet  bruges  paa 
denne  Maade,  vakler  Talebrugen  mellem  Nævneform 
og  Afhængighedsform,  f.  Eks.  Der  er  eller  der  gives 
de  eller  dem,  som  tro. 


Forakellige  Arter  af  Sætninger. 

§ 47.  Sætningerne  kunne  være  bydende,  f.  Eks. 
Læs,  Dreng ! eller  forestillende  (ønskende,  indrømmende), 
f.Eks.  Gud  give!  eller  fremsættende  (bekræftende,  be- 
nægtende og  spørgende),  f.  Eks.  Drengen  læser.  Læser 
Drengen?  Skal  Svaret  paa  et  Spørgsmaal  blot  være  ja 
eller  nej,  betegnes  Spørgesætningen  enten  alene  ved  Ord- 
stillingen eller  ved  Spørgeordet  mon,  f.  Eks.  Mon  Dren- 
gen læser?  Skal  Svaret  indeholde  andre  Oplysninger, 
spørger  man  ved  interrogative  Pronominer  og  Adverbier, 
f.  Eks.  Hvem  læser?  Naar,  hvor,  hvorfor  læser  Drengen ? 
Hvad  gør  Karl? 

Anni.  I Spørgesætningen  udhæver  man  ved  Betoningen  det 
Ord,  hvorom  man  især  ønsker  Besked,  f.  Eks.  Læser 
Karl?  Nej  Peter.  Læser  Karl?  Nej,  han  skriver. 
Hvorfor  læser  Karl?  For  at  lære  noget.  Hvorfor  læser 
Karl?  Fordi  han  ingen  Pen  har.  Hvorfor  læser  Karl? 
Fordi  han  trænger  mere  dertil  end  Peter. 

§ 48.  Sætningerne  ere  enten  Hovedsætninger^  der 
udsiges  selvstændige  for  sig,  eller  Bisætninger,  suhordi- 

nerede  {underordnede)  Sætninger^  som  ikke  ere  selv- 
stændige, men  slutte  sig  til  Hovedsætningen  for  at  ud- 
fylde og  forklare  den  hele  Sætning  eller,  et  Ord  deri, 
f.  Eks.  Da  jeg  kom,  læste  Drengen.  Det,  jeg  egent- 

lig vil  fortælle,  er,  at  Drengen  læste.  Den  anden  Sæt- 
ning tilføjer  jeg  blot  for  nærmere  at  betegne,  naar  det 
var.  Jeg  ved,  at  Drengen  læser.  Det,  jeg  her  vil  for- 
tælle, er  ikke,  at  Drengen  læser,  men  at  jeg  ved  noget. 
Hvad  dette  er,  tilføjer  Bisætningen. 

Anm.  En  Bisætning  kan  atter  have  sin  underordnede  Sæt- 
ning, f.  Eks.  Da  Manden,  sorn  bor  i dette  Hus,  kom, 
læste  Drengen.  Jeg  ved,  at  Drengen  læser,  naar  han 
har  leget. 

§ 49.  Bisætningen  knyttes  til  Hovedsætningen  ved 
relative  Ord,  ved  Spørgeord  og  ved  Konjunktioner. 
De  ere  altsaa  relative  Sætninger,  interrogative  Sætninger 
eller  Konjunktionssætninger. 

Anm.  I den  enkelte  Sætning  forbinde  Konjunktioner  blot 
sideordnede  Ord.  Derimod  kunne  de  baade  forbinde 
sideordnede  Sætninger  indbyrdes  og  knytte  den  under- 
ordnede Sætning  til  den  overordnede. 

§ 50.  De  relative  Sætninger  ere  enten  nominale 
eller  adverbiale,  f.  Eks.  Den  Dreng,  som  var  der,  læste. 
Han  blev,  hvor  han  var. 

Anni.  1.  Det  relative  Pronomen  kan  udelades  i Afhængig- 
hedsformen, naar  det  Ord,  hvortil  det  hører,  gaar 
umiddelbart  i Forvejen,  f.  Eks.  Den  Bog,  han  læste 
(Objekt).  Den  Mand,  jeg  gav  Bogen  (Hensynsbetegnel  se). 
Det  Hus,  jeg  bor  i (med  Præposition  efter  Verbet). 
Ved  de  demonstrative  Adverbier  her  og  der  kan  Re- 
lativet ogsaa  udelades  i Nævneforrti,  f.  Eks.  Manden, 
her  (eller  der)  gaar,  har  sagt  det. 

Anni.  2.  Man  mærke  den  Ord  føj  n in  g,  at  de  relative  Ord 
hvem,  hvad  (hvem  der,  hvad  der),  hvilken  og  hvis 
paa  een  Gang  kunne  høre  til  Hoved-  og  til  Bisætnin- 
gen, f.  Eks.  Han  tog,  hvad  der  kunde  tages  a:  det, 
som.  Han  paaførte,  hvem  han  vilde  o:  den  eller 

enhver,  som.  Han  spiste,  hvad  han  fik  Lyst  til  0;  det, 
som.  Efter  hvad  der  er  foregaaet  O:  efter  det,  der. 
Han  gik,  med  hvem  han  vilde  o : med  den,  med  hvem. 
Han  kan  benytte,  hvis  Baad  han  vil  o:  dens  Baad, 
hvis  Baad.  Saaledes  ogsaa  ved  de  relative  Adverbier, 
f.  Eks.  Han  sad,  hvor  han  plejede  O:  der,  hvor.  Jeg 
kom,  hvorhen  jeg  skulde  O:  derhen,  hvorhen, 

§ 51.  En  Spørgebisætning  kaldes  ogsaa  en  in- 
direkt  eller  afhængig  Spørgesætning.  Den  afhængige 
Spørgesætning  forbindes  ved  om  (svarende  til  mon  i 
spørgende  Hovedsætninger)  eller  ved  andre  interrogative 
Ord  (Nominer  og  Adverbier),  f.  Eks.  Jeg  spørger,  om  du 
rejser.  Jeg  ved  ikke,  hvem  der  gjorde  det. 

§ 52.  En  saadan  afhængig  Spørgesætning  kan 
staa  som  Subjekt,  f.  Eks.  Om  du  har  gjort  det,  er  uvist, 
og  som  Objekt,  f.  Eks.  Jeg  ved,  hvorfor  du  har  gjort 
det.  Den  kan  ogsaa  forbindes  med  en  Præposition, 
f.  Eks.  Jeg  er  ikke  vis  paa,  om  Du  har  gjort  det.  Han 
talte  om,  hvor  tit  han  var  bleven  narret.  Jeg  tænker 
paa,  hvorfor  han  er  rejst. 

§ 53.  Konjunktionssætninger  forbindes  ved  Hjælp 
af  at  eller  andre  Bindeord. 

§ 54.  Ved  Ordet  at  kan  en  hel  Sætning  bruges 
som  et  Substantiv  og  være  Subjekt,  f.  Eks.  At  han  læser, 
er  godt.  Objekt,  f.  Eks.  Jeg  ved,  at  han  læser.  Prædi- 
katsord, f.  Eks.  At  bede  er,  at  man  henvender  sig  til 
Gud.  Apposition,  f.  Eks.  Den  Last,  at  man  drikker.  Med 

en  Præposition,  f.  Eks.  Din  Fejl  bestaar  i,  at  du  ikke 
har  set  dig  for. 

Anni.  1.  Ved  Objekts-  eller  Genstandssætninger  kan  at 
udelades,  f.  Eks.  Jeg  ved,  han  kommer.  Jeg  troede, 
han  var  her.  Han  ønsker,  han  var  vel  hjemme.  Jeg 
frygtede,  du  aldrig  vilde  komme  tilbage. 

Anni.  2.  Præpositionen  for  foran  at  betegner  en  Hensigts- 
sætning, f.  Eks.  Han  læser,  for  at  han  kan  lære  noget. 
Adverbiet  saa  foran  at  betegner  en  Følgesætning, 
f.  Eks.  Han  læser  flittig,  saa  at  han  lærer  meget. 


§ 55.  Andre  Konjunktionssætninger  ere: 

a)  Temporale  {Tidssætninger),  som  begynde  med:  da, 
naar,  efter  at,  førend  (før),  inden,  den  Gang,  medens 
(mens),  indtil. 

b)  Kavsale  {Aar  sagssætning  er):  da,  fordi,  efterdi, 
eftersom,  saasom,  siden. 

c)  Konditionale  {Betingelsessætninger):  dersom,  hvis, 
saafremt,  ifald,  om. 

d)  Koncessive  {Indrømmelsessætninger):  skønt,  end- 
skønt, om  (end,  endog),  uagtet,  hvorvel. 

e)  Komparative  { Sammenligningssætninger) : end,  som, 
ligesom,  jo  (med  efterfølgende : jo,  desto,  des). 

Anni.  1.  Adskillige  Ord  bruges  baade  som  Tidskonjunktioner 
og  (stærkere  betonede)  som  Adverbier,  f.  Eks.  Da,  den 
Gang,  før,  siden  jeg  kom  — men : Da,  den  Gang,  før„ 
siden  kom  jeg. 

Anm.  2.  Med  Tids-,  Aarsags-  og  Indrømmelseskonjunktio- 
nerne maa  ikke  forveksles  visse  Adverbier  af  temporal, 
kavsal  og  koncessiv  Betydning,  f.  Eks.  imidlertid,  der- 
næst, derpaa,  thi,  altsaa,  følgelig,  derfor,  dog,  veb 
rigtignok  etc. 

Anni.  3.  Naar  Tids-,  Aarsags-,  Betingelses-,  Indrømmelses- 
og  Sammenligningssætninger  staa  foran  Hovedsæt- 
ningen, kaldes  de  Forsætninger,  og  Hovedsætningen 
Eftersætning.  Eftersætningen  antydes  ofte  ved  Adver- 
biet saa  eller  da,  f.  Eks.  Da  han  havde  været  der 
et  Aar  og  følte  sig  utilfreds  med  den  Løn,  han  fik, 
saa  søgte  han  sin  Afsked.  Dersom  du  gør  det,  da 
fortjener  du  Straf. 

Anni.  4.  Betingelsessætninger  kunne  staa  uden  Konjunktion, 
og  Subjektet  sættes  da  efter  Prædikatet,  f.  Eks.  Gør 
du  det,  bliver  jeg  vred.  Vidste  jeg  det,  blev  jeg  her 
ikke. 

Anni.  5.  Naar  Betingelsessætninger  tillige  antyde,  at  noget 
ikke  virkelig  finder  eller  fandt  Sted,  men  blot  er  en 
Tanke  eller  Forestilling,  sættes  baade  de  og  Hoved- 
sætningerne i I m perfekt  og  Pluskvamperfekt  i Stedet  for 
Præsens  og  Imperfekt  f.  Eks.  Dersom  jeg  (nu)  vidste 
det,  var  jeg  (eller:  vilde  jeg  være)  lykkelig,  (men  jeg 
ved  det  ikke  og  er  altsaa  derfor  ikke  lykkelig).  Der- 
som jeg  (i  Gaar)  havde  set  dig,  var  jeg  (eller:  vilde  jeg, 
skulde  jeg  være)  flygtet,  (men  jeg  saa  dig  ikke  og 
flygtede  altsaa  heller  ikke). 

Anni.  6.  Saaledes  bruges  fremdeles  Imperfekt  og  Plus- 
kvamperfekt om  Nutid  og  Fortid  for  at  antyde  noget 
som  blot  antaget,  uvirkeligt  eller  usandsynligt  a)  i 
koncessive  Sætninger  med  om  end,  selv  om,  f.Eks.  Om 
jeg  end  havde  set  dig,  var  jeg  dog  ikke  løben  bort, 
(men  jeg  saa  dig  ikke).  Selv  om  du  havde  Ret, 
burde  du  dog  give  efter,  (men  du  har  ikke  Ret); 
b)  i sammenlignende  Betingelsessætninger  med  som 
om,  f.  Eks.  Han  bærer  sig  ad,  som  om  han  var  rig, 
(men  han  er  det  ikke).  Han  bar  sig  ad,  som  om  han 
havde  været  rig,  (men  han  var  det  ikke),  c)  i ad- 
skillige Hovedsætninger,  saasom  i Ønsker,  f.Eks  Vidste 
jeg  det  bare,  (men  jeg  ved  det  ikke).  Havde  jeg  bare 


35 


vidst  det,  (men  jeg  vidste  det  ikke).  Ogsaa  i andre 
Sætninger,  som  udtales  med  en  vis  Tvivl,  f.  Eks.  Du 
skulde,  burde  gaa  derhen,  (men  du  gaar  der  vel  ikke). 
Det  var  bedre  at  adlyde,  (men  I adlyde  ikke  eller 
næppe).  Jeg  vilde  ønske,  (men  det  er  uvist  eller 
usandsynligt,  at  det  sker).  Jeg  skulde  næsten  tro, 
(men  det  er  dog  usikkert).  Det  turde  være  sandt. 
Hvorfor  skulde  jeg  tie? 

Anni.  7.  I Sammenligningssætninger  udelades  ofte  Kon- 
junktionen som,  naar  Adverbiet  saa  gaar  i Forvejen, 
f.  Eks.  Jeg  gør  det  saa  godt,  (som)  jeg  kan.  Saa  ofte, 
(som)  jeg  kommer,  gaar  han. 

§ 56.  Baade  Hoved-  og  Bisætninger  kunne  sam- 
menknyttes som  sideordnede  ved  Konjunktioner.  Disse  ere 

a)  kopulative  {forbindende):  og,  baade  — og,  saavel 
— som. 

b)  disjunktive  {adskillende)'-  eller,  enten  — eller, 
hverken  — eller. 

c)  adversative  {modsættendé) : men. 


Ordstillingen. 

§ 57.  Det  danske  Sprog  er  ikke  rigt  paa  Former; 
men  desto  mere  betydningsfuld,  bestemt  og  regelbunden 
er  dets  Ordstilling.  Saaledes  er  f.  Eks.  i Sætningerne : 
Jeg  har  ofte  besøgt  ham. 

Da  jeg  ofte  har  besøgt  ham  etc. 

Har  jeg  ofte  besøgt  ham  ? 

Hvor  ofte  jeg  har  besøgt  ham,  er  bekendt. 
Ofte  har  jeg  besøgt  ham. 

de  3 fremhævede  Ords  forskellige  Stilling  hver  Gang 
bestemt  ved  Sætningens  Beskaffenhed. 

Anni.  Den  6te  mulige  Stilling  af  disse  Ord : Har  ofte  jeg 
besøgt  ham,  vilde  kun  være  anvendelig  i det  poetiske 
Sprog,  der  tillader  sig  mange  Forandringer  i den  sæd- 
vanlige Ordstilling. 

§ 58.  Det  Ord,  hvorpaa  Eftertryk  hviler,  stilles 
jævnlig  paa  den  forreste  Plads  i Sætningen,  f.  Eks. 
Næste  Aar  vil  jeg  rejse.  Aldrig  vil  jeg  forlade  dig. 
Ham  har  de  kunnet  miskende.  Den  Sætning:  Manden 
har  i Dag  paa  mange  Maader  givet  mig  de  største  Be- 
viser paa  sin  Uegennyttighed,  kan  med  forskelligt  Efter- 
tryk stilles  saaledes : I Dag  har  Manden  etc.  Mig  har 
Manden  i Dag  etc.  Paa  mange  Maader  har  Manden  i Dag 
etc.  De  største  Beviser  har  Manden  i Dag  etc.  Paa  sin 
Uegennyttighed  har  Manden  i Dag  etc. 

§ 59.  Den  almindelige  Ordstilling  er  følgende: 
a)  Subjekt,  b)  Prædikat,  f.  Eks.  Drengen  læser. 

Anni.  1.  Adverbiet  thi,  Konjunktioner,  interrogative  og  re- 
lative Ord  med  det,  som  dertil  umiddelbart  slutter 
sig,  begynde  altid  Sætningen,  f.  Eks.  Da  Jeg  kom  etc. 
Hvorfor  læser  du?  Det  Hus,  som  jeg  købte.  Det  Sted, 
hvor  han  staar.  Den  Mand,  med  hvem  jeg  gaar.  Den 
Mand,  hvis  Hus  jeg  køhte.  Hvor  flittig  du  er,  vide 
alle. 

Anni.  2.  I de  sammensatte  Tider  sættes  først  Hjælpeverbet, 
saa  Hovedverbet,  f.  Eks.  Han  har  læst.  Han  vil  læse. 

Anni.  3.  Er  der  et  Prædikatsord,  sættes  det  efter  Verbet, 
f.  Eks.  Huset  er  stort.  Drengen  hedder  Karl. 

Anni.  4.  Mellem  Hjælpe-  og  Hoved  verbet  kan  man  sætte 
det  til  Verbet  hørende  Adverbium  eller  en  Præposition 
med  et  Substantiv,  f.  Eks.  Jeg  har  længe  været  ude. 
Han  har  i lang  Tid  været  syg.  Han  har  ivrig  eller 

med  megen  Kraft  stridt  for  denne  Sag.  Men  i Bisæt- 
ninger sættes  en  saadan  Bestemmelse  sædvanlig  foran 
Hjælpeverbet,  f.  Eks.  Da  jeg  længe  havde  været  ude. 
Jeg  ved,  at  du  i lang  Tid  har  været  syg.  I passive 
Sætninger  sættes  Hensynsbetegnelsen  ofte  mellem 
Hjælpeverbet  og  Hovedverbet,  f.  Eks.  Bogen  blev  mig 
sendt  — eller  sendt  mig  — med  Posten. 

§ 60.  Subjektet  sættes  dog  efter  Prædikatet  eller 
i de  sammensatte  Tider  efter  Hjælpeverbet. 

a)  i alle  Sætninger,  hvor  efter  § 58  et  andet  Ord, 
hvorpaa  Eftertrykket  hviler,  er  stillet  i Spidsen. 

b)  i Hovedsætninger,  som  følge  efter  deres  Bisætning, 
f.  Eks.  Hvad  han  gør,  ved  jeg  ikke.  Da  jeg  havde 
sagt  dette,  gik  jeg. 

c)  i direkte  Spørgesætninger  uden  mon,  f.  Eks.  Rejser 
du?  Naar  rejser  du?  Er  han  rejst? 

d)  i bydende  Sætninger  og  ønskende  Sætninger  uden 
særeget  Ønskeord,  f.  Eks.  Skriv  du  Brevet!  Var 
han  blot  her!  Gid  han  var  her!  Bare  han 
var  her ! 

e)  i Betingelsessætninger  uden  Konjunktion,  f.  Eks. 
Vidste  jeg  det,  var  jeg  glad. 

f)  i Sætninger,  som  antyde  en  direkt  Tale  inde  i 
den  talendes  Ord,  f.  Eks.  „men“,  sagde,  svarede, 
gentog  han  etc. 

g)  efter  det  ubestemte  der^  f.  Eks.  Der  kom  en  Mand 
til  mig. 

§ 61.  De  Ord,  som  føjes  til  andre  Ord  for  nær- 
mere at  bestemme  dem,  slutte  sig  til  disse.  I det  en- 
kelte gælde  følgende  Regler: 

A.  De  Ord,  som  føjes  til  Verher  for  nærmere  at  be- 
stemme dem,  sættes  efter  dem^  nemlig: 

a)  Objektet  og  Hensynsbetegnelsen,  den  sidste  foran 
Objektet,  f.  Eks.  Jeg  gav  ham  Bogen. 

b)  andre  bestemmende  Substantiver  med  eller  uden 
Præposition,  f.  Eks.  Jeg  gik  3 Mil.  Han  gik  med 
sine  Brødre.  Han  satte  over  Floden. 

c)  Adverbier,  f.  Eks.  Han  arbejder  godt. 

B.  De  Ord,  som  føjes  til  Substantiver,  Adjektiver  og 
Adverbier  for  nærmere  at  bestemme  dem,  sættes 
foran  dem,  nemlig: 

a)  Artikler  og  Adjektiver,  ogsaa  adjektiviske  Prono- 
mina  og  Talord  foran  Substantiver,  f.  Eks.  en 
Dreng,  min  Dreng,  tre  Drenge,  god  Vin. 

b)  Præpositioner  foran  deres  Substantiver,  f.  Eks. 
Paa  Gaden.  Dog  kan  ethvert  Substantiv,  hvor- 
paa  der  ligger  Eftertryk,  stilles  forrest  i Sæt- 
ningen, og  den  dertil  hørende  Præposition  sættes 
da  i Slutningen,  f.  Eks.  Ham  søger  jeg  efter. 
Denne  Handling  fortjener  han  Straf  for.  Hans 
Opførsel  er  jeg  misfornøjet  med.  Det  samme 
kan  ske  ved  Beiativet  som,  der  ellers  ikke  kan 
staa  efter  en  Præposition,  f.  Eks.  Den  Mand,  som 
jeg  søger  efter,  eller  (med  udeladt  Belativ  efter 
§ 50),  den  Mand,  jeg  søger  efter. 

c)  Artikler,  Talord,  Pronomina  og  Adverbier  staa 
i Almindelighed  foran  Adjektiver,  Pronomina  foran 
Talord,  de  bestemmende  Adverbier  foran  de  be- 
stemte Adverbier  f.  Eks.  Den  gode  Dreng.  Tre 
gode  Drenge.  Mange  flittige  Drenge.  Mine  flit- 
tige Børn.  Disse  flittige  Børn.  En  meget  god 
Mand.  Disse  tre  Børn.  Hver  tredivte  Mand. 
Han  skriver  meget  godt. 

Anni.  Ved  Adverbierne  altfor  og  saa  kan  den  ubestemte  Ar- 
tikel staa  efter  Adjektivet,  f.  Eks.  saa  (alt  for)  svag  en 
Mand  og  en  saa  (alt  for)  svag  Mand.  Ved  det  interro- 
gative  og  relative  Ord  hvor  skal  den  staa  efter  Adjek- 
tivet f.  Eks.  Hvor  god  en  Mand  er  han  ikke?  Ordene 
hver,  saadan  og  slig  kunne,  mangen,  hvordan  og 
hvilken  skulle  staa  foran  den  ubestemte  Artikel, 

d)  Substantiver,  som  uden  Præposition  bestemme  et 
Adjektiv  eller  Adverbium,  sættes  foran  det  f.  Eks. 
to  Alen  lang.  En  Time  før.  En  mig  vigtig  Sag. 
Han  taler  sin  Broder  ligt. 

Anni.  Substantiver,  som  med  Præposition  bestemme  et  Ad- 
jektiv eller  Participium,  staa  bag  ved  dette,  f.Eks.  Be- 
gærlig efter  Ære.  Higende  efter  Ros.  Gaar  imidler- 
tid endnu  en  anden  Bestemmelse  forud,  f.Eks.  en  Ar- 
tikel, et  Pronomen,  et  Talord  eller  en  Genitiv,  da 
staar  ogsaa  Substantivet  med  sin  Præposition  foran 
f.  Eks.  En  efter  Ære  begærlig  Mand.  Det  til  Kongen 
sendte  Brev.  Hans  af  Begærlighed  forblindede  Sind. 
Disse  for  ham  vigtige  Anliggender.  Tvende  ved  Skøn- 
hed udmærkede  Taler. 

e)  Genitiv  sættes  foran  det  derved  bestemte  Sub- 
stantiv, f.  Eks.  Kongens  Slot. 

§ 62.  De  fleste  Bisætninger  kunne  sættes  baade 
foran  og  efter  Hovedsætningen,  hvor  Eftertrykket  kræver 
det,  f.  Eks.  At  du  har  gjort  det,  ved  jeg,  eller:  Jeg  ved, 
at  du  har  gjort  det.  Hvor  ofte  du  har  været  der,  ved 
jeg  ikke,  eller:  Jeg  ved  ikke,  hvor  ofte  du  har  været 
der.  Hvis  jeg  kan,  skal  jeg  komme,  eller:  Jeg  skal 
komme,  hvis  jeg  kan. 

